# Víctor Valdés i Arribas

Víctor Valdés i Arribas (L'Hospitalet de Llobregat, 14 de gener del 1982), natural de Gavà, és un porter de futbol professional català i posteriorment entrenador de futbol. Procedent de la Penya Barcelonista Cinc Copes que va entrar al Barça l'1 de juliol del 1992. Ha estat internacional amb la selecció espanyola i porter titular de la selecció catalana. De gran corpulència física (fa 1,83 metres i pesa 78 kg), va guanyar cinc cops el trofeu Zamora, i és el millor porter de la història de la lliga espanyola, segons un estudi del Centre d'Investigació d'Història i Estadística del Futbol Espanyol. Va ser entrenador de l'UA Horta, equip de tercera divisió catalana.

## Biografia

Nascut a l'Hospitalet de Llobregat. La seva família, originària de la vil·la de Puebla de Sanabria (Zamora) va emigrar a Catalunya després de la Guerra Civil. Valdés ha desenvolupat tota la seva carrera esportiva a la categoria de futbol base del FC Barcelona, club al que va ingressar el 1r de juliol de 1992 amb només 10 anys, provinent de la penya barcelonista "Cinc Copes". Tanmateix, el setembre d'aquell mateix any, gairebé sense començar la temporada, es va veure obligat a deixar el club, ja que la seva família es va traslladar a viure a Tenerife durant tres anys per motius personals. El 1995 va tornar a Barcelona i es va reincorporar al club per jugar a diversos equips de les categories inferiors.

### Debut la temporada 2002-2003

Louis van Gaal el va fer debutar la temporada 2002-2003, en què va alternar les seves actuacions entre el FC Barcelona B i el primer equip. Va debutar a la Primera divisió espanyola l'1 de setembre de 2002 en el partit FC Barcelona-Atlètic de Madrid.
Amb només 20 anys, va defensar la porteria del Barcelona en un total de 14 partits de Lliga, alternant la titularitat amb l'argentí Roberto Oscar Bonano, encaixant un total de 15 gols. També va disputar sis partits de la Lliga de Campions, en què va encaixar només 3 gols. Aquesta temporada, però, no va ser del tot agradable per Víctor: Louis van Gaal, el mateix entrenador que li havia donat l'oportunitat de debutar en el primer equip, va estar a punt d'expulsar-lo del club. Després d'haver guanyat la titularitat i haver estat titular a la Lliga de Campions, Van Gaal no només el va relegar a la banqueta, sinó que el va obligar a tornar a jugar al filial, al Barcelona B, a la Segona Divisió B espanyola. Valdés ho va considerar una humiliació i, no només no es va presentar al partit del Barcelona B, sinó que va estar tres dies sense aparèixer als entrenaments. Només la intermediació del president Joan Gaspart, que confiava en el seu potencial, va evitar la seva marxa del club. A mitjan temporada, Van Gaal va ser destituït a causa dels mals resultats i el seu successor, Radomir Antic, va tornar a confiar-li la titularitat.

### Titularitat la temporada 2003-2004

La temporada següent, la 2003-2004, va començar alternant la titularitat amb el turc Rüştü Reçber, encara que va acabar la temporada com a titular, gràcies a la confiança dipositada pel tècnic Frank Rijkaard.

### Consagració la temporada 2004-2005. El primer Zamora

La temporada 2004-2005, ja amb el número 1 a la samarreta, va ser la de la seva consagració definitiva. Va jugar com a titular en 35 dels 36 partits de Lliga disputats (va ser el jugador de la plantilla que més minuts va jugar), encaixant només 25 gols (una mitjana de 0,71 gols per partit). Va ser un dels jugadors decisius perquè el FC Barcelona es proclamés campió de la primera divisió d'Espanya, el seu primer títol com a professional.
A més, la seva excel·lent campanya li va atorgar el Trofeu Zamora al porter menys batut de la Lliga.

### Temporada 2005-2006: campió d'Europa

A la temporada 2005-2006, Víctor va continuar sent el porter titular de l'equip i va tornar a proclamar-se campió de Lliga. Malgrat això, el porter de l'Hospitalet de Llobregat va ser objecte de debat per algunes de les seves actuacions en determinats partits, en els quals errors puntuals del porter van fer perdre punts al FC Barcelona, en sengles partits davant el València CF i en la segona volta al partit contra l'Osasuna.
El 17 de maig de 2006, el FC Barcelona va jugar a l'Stade de France (París) la final de la Lliga de Campions de la UEFA davant de l'Arsenal FC anglès. En aquest partit, Víctor va resoldre diversos mà a mà contra els davanters del conjunt londinenc, especialment davant Thierry Henry, però només van poder batre'l amb un gol de cap de Sol Campbell. Finalment, el FC Barcelona aconseguiria remuntar el partit i guanyar la seva segona Lliga de Campions de la seva història.

### Següents temporades

A les temporades següents, Valdés es consolidà com a porter titular de l'equip blaugrana i tercer capità, per darrere de Carles Puyol i Xavi Hernández.
El 8 de novembre de 2008 davant el Reial Valladolid va assolir el seu partit 200 amb el FC Barcelona, és el porter més jove de la història de l'equip blaugrana en aconseguir-ho. Aquella mateixa temporada 2008-2009, havia d'aconseguir el seu segon Trofeu Zamora.
El 19 de juny de 2009 després de diverses estira-i-arronses amb el club, renovà fins al 2014 per 7 milions d'euros per temporada. En un principi, el representant de Víctor demanava 11 milions. Al final, després de rebre ofertes del Manchester United FC i altres clubs, decidí de quedar-se al FC Barcelona.
El 28 d'agost de 2009 jugà com a titular en el partit de la Supercopa d'Europa que enfrontà el Barça contra l'FC Xakhtar Donetsk, que l'equip blaugrana guanyà per 1 a 0 en la pròrroga.
La temporada 2009-2010 acabà amb tres grans notícies per a Valdés: l'equip aconseguia la seva segona Lliga consecutiva, ell obtenia el seu tercer Trofeu Zamora en acabar com a porter menys golejat i debutava amb la selecció estatal com a suplent de Reina a un amistós davant Corea del Sud.
El 19 de maig de 2013, Valdés va disputar el seu partit número 500 amb el FC Barcelona (360 en lliga, 12 en Copa del Rei, 109 en competicions europees, 10 a la Supercopa espanyola, 3 a la Supercopa d'Europa i 6 al Mundialet de Clubs).
El 27 de maig de 2013, entrà a la llista de 26 preseleccionats per Vicente del Bosque per disputar la Copa Confederacions 2013, i posteriorment el 2 de juny, entrà a la llista definitiva de convocats per aquesta competició.
El 8 de gener de 2015, va signar un contracte de 18 mesos (amb opció d'un any més) amb el Manchester United FC (entrenat per Louis Van Gaal), després de recuperar-se de la lesió al genoll que el tenia apartat dels terrenys de joc des del març del 2014. Al Manchester hi va passar vuit mesos sense disputar cap partit, mantenint una tensa relació amb Van Gaal. Finalment, el gener de 2016 fou cedit a l'Standard de Lieja, club amb el qual va debutar en lliga el 30 de gener, en una victòria a fora contra l'OH Leuven.
El 7 de juliol de 2016 va fitxar com a agent lliure pel Middlesbrough, després de desvincular-se del Manchester United FC; allà seria dirigit per l'entrenador Aitor Karanka. En finalitzar la temporada, en la qual va jugar 28 partits, abandonà el club, ja que no li van renovar el contracte.

## Entrenador

Després de començar a fer d'entrenador amb el Moratalaz de Madrid, el juliol de 2019 va fitxar pel FC Barcelona per fer d'entrenador de l'equip juvenil. Després d'una forta discussió amb Patrick Kluivert, cap de la cantera del club, fou destituït amb només cinc partits a lliga i dos de la Youth League. Des de l'estiu de 2020 és l'entrenador de l'UA Horta, equip de tercera divisió catalana.

## Palmarès
### FC Barcelona

* Campionat del Món de Club (2): 2009, 2011
* Supercopa d'Europa (2): 2009, 2011
* Lliga de Campions (3): 2005-06, 2008-09, 2010-11
* Copa Catalunya (3): 2003-04, 2004-05, 2006-07 i 2012-13
* Lliga espanyola (6) 2004-05, 2005-06, 2008-09, 2009-10, 2010-11 i 2012-13
* Supercopa d'Espanya (6): 2005, 2006, 2009, 2010, 2011 i 2013
* Copa del Rei (2): 2008-09 i 2011-12

### Standard Liège

* Copa belga (1): 2015–16

### Selecció espanyola

* Copa del Món de Futbol (1): 2010
* Eurocopa (1): 2012

### Individual

* 5 Trofeus Zamora (2004-05, 2008-09, 2009-10, 2010-11 i 2011-12).

## Referències

* ↑ «Víctor Valdés, el millor porter de la història de la Lliga, segons un estudi». 324.cat. [Consulta: 11 gener 2015].
* ↑ «Víctor Valdés - Manager profile» (en anglès). transfermarkt.com. [Consulta: 20 novembre 2020].
* 1 2 «Acta de la final de la Supercopa d'Europa de 2009» (en anglès). UEFA, 28-08-2009. [Consulta: 9 setembre 2013].
* ↑ «Valdés llega a los 500 partidos con el Barcelona» (en castellà). Marca, 19-05-2013. [Consulta: 19 maig 2013].
* ↑ «Nou blaugranes a la primera llista de Del Bosque per a la Copa Confederacions». 324.cat, 27-05-2013. [Consulta: 27 maig 2013].
* ↑ «Prelista de Vicente del Bosque» (en castellà). Marca, 27-05-2013. [Consulta: 27 maig 2013].
* ↑ «Soldado estará en la Confederaciones» (en castellà). Marca, 02-06-2013. [Consulta: 4 juny 2013].
* ↑ «Valdés ficha por el Manchester United». Cadena SER, 08-01-2015.
* ↑ «El Manchester United fa oficial el fitxatge de l'exporter del Barça Víctor Valdés». 324.cat. [Consulta: 11 gener 2015].
* ↑ «Valdés s'estrena amb l'Standard de Lieja com a titular en la victòria davant de l'OH Leuven (0-2)». 324.cat. [Consulta: 31 gener 2016].
* ↑ https://www.pasionfutbol.com/noticias/Victor-Valdes-se-va-del-Middlesbrough-20170524-0048.html
* ↑ «Víctor Valdés es converteix en el nou entrenador del Juvenil A del Barça». 324.cat. [Consulta: 20 juliol 2019].
* ↑ «El Barça continua essent el millor equip del món». VilaWeb, 18-12-2011.
* ↑ «Messi lo gobierna todo» (en castellà). Marca.com, 26-08-2011. [Consulta: 27 agost 2011].
* ↑ «El Barça de Tata Martino guanya la Supercopa davant l'Atlètic, en empatar al Camp Nou (0-0)». 324.cat, 29-08-2013. [Consulta: 29 agost 2013].
* ↑ «Standard redt seizoen met bekerwinst». sporza.be, 20-03-2016 [Consulta: 20 març 2016].

## Enllaços externs

* Fitxa del jugador a la Web oficial del Manchester United
Víctor Valdés amb el Barça :
FC Barcelona 2002-031 Bonano · 2 Reiziger · 3 Frank de Boer · 4 Andersson · 5 Puyol · 6 Xavi · 7 Saviola · 8 Cocu · 9 Kluivert · 10 Riquelme · 11 Overmars · 12 Christanval · 14 Gerard · 15 Rochemback · 17 Mendieta · 18 Gabri · 19 Dani · 20 Sorín · 21 Luis Enrique · 22 Geovanni · 25 Enke · 26 V. Valdés · 31 Motta · 32 Oleguer · 34 Iniesta · 35 Navarro · 38 Nano · 40 Òscar · Entrenador Van Gaal (J.1-19) · De la Cruz (J.20) · Radomir Antić (J.21-38)
FC Barcelona 2003-041 Rüştü · 2 Reiziger · 3 Andersson · 3* Davids · 4 Márquez · 5 Puyol · 6 Xavi · 7 Saviola · 8 Cocu · 9 Kluivert · 10 Ronaldinho · 11 Overmars · 12 Van Bronckhorst · 14 Gerard · 16 Mario · 18 Gabri · 20 Quaresma · 21 Luis Enrique · 22 Luis García · 23 Motta · 24 Iniesta · 25 V. Valdés · 26 Ros · 27 Òscar · 28 Jorquera · 32 Oleguer · 36 Sergio García · 37 Santamaría · Entrenador Frank Rijkaard
FC Barcelona 2004-051 V. Valdés · 2 Belletti · 3 Motta · 4 Márquez · 5 Puyol · 6 Xavi · 7 Larsson · 8 Giuly · 9 Eto'o · 10 Ronaldinho · 11 Maxi López · 12 Van Bronckhorst · 14 Gerard · 15 Edmílson · 16 Sylvinho · 18 Gabri · 19 Navarro · 20 Deco · 22 Albertini · 23 Oleguer · 24 Iniesta · 25 Jorquera · 28 Rubén · 30 Messi · 32 Damià · 34 Sergio · Entrenador Frank Rijkaard
El Barça Campió d'Europa 2005-20061 Víctor Valdés · 2 Belletti · 3 Motta · 4 Márquez · 5 Puyol · 6 Xavi · 7 Larsson · 8 Giuly · 9 Eto'o · 10 Ronaldinho · 11 Maxi · 12 Gio · 14 Ezquerro · 15 Edmílson · 16 Sylvinho · 17 Van Bommel · 18 Gabri · 19 Messi · 20 Deco · 23 Oleguer · 24 Iniesta · Entrenador Frank Rijkaard
FC Barcelona 2006-071 V. Valdés · 2 Belletti · 3 Motta · 4 Márquez · 5 Puyol · 6 Xavi · 7 Guðjohnsen · 8 Giuly · 9 Eto'o · 10 Ronaldinho · 11 Zambrotta · 12 Van Bronckhorst · 15 Edmílson · 16 Sylvinho · 18 Ezquerro · 19 Messi · 20 Deco · 21 Thuram · 22 Saviola · 23 Oleguer · 24 Iniesta · 25 Jorquera · 26 Olmo · 28 Rubén · Entrenador Frank Rijkaard
FC Barcelona 2007-081 V. Valdés · 3 Milito · 4 Márquez · 5 Puyol · 6 Xavi · 7 Guðjohnsen · 8 Iniesta · 9 Eto'o · 10 Ronaldinho · 11 Zambrotta · 13 Pinto · 14 Henry · 15 Edmílson · 16 Sylvinho · 17 Gio dos Santos · 18 Ezquerro · 19 Messi · 20 Deco · 21 Thuram · 22 Abidal · 23 Oleguer · 24 Touré Yaya · 25 Jorquera · 27 Bojan · 30 Víctor Sánchez · 33 Pedro · 36 Víctor Vázquez · 37 Fali · 38 Rueda · Entrenador Frank Rijkaard
El Barça del Triplet (2008-2009)1 Víctor Valdés  · 2 Cáceres  · 3 Piqué  · 4 Márquez  · 5 Puyol  · 6 Xavi  · 7 Guðjohnsen  · 8 Iniesta  · 9 Eto'o  · 10 Messi  · 11 Bojan  · 13 Pinto  · 14 Henry  · 15 Keita  · 16 Sylvinho  · 18 Milito  · 20 Dani Alves  · 21 Hleb  · 22 Abidal  · 24 Touré Yaya  · 25 Jorquera  · 27 Pedro  · 28 Busquets  · 29 Víctor Sánchez  · Entrenador Pep Guardiola
FC Barcelona 2009-101 V. Valdés · 2 Dani Alves · 3 Piqué · 4 Márquez · 5 Puyol · 6 Xavi · 8 Iniesta · 9 Ibrahimović · 10 Messi · 11 Bojan · 13 Pinto · 14 Henry · 15 Keita · 16 Busquets · 17 Pedro · 18 Milito · 19 Maxwell · 21 Txigrinski · 22 Abidal · 24 Touré Yaya · 28 Dos Santos · 32 Fontàs · 34 Thiago · 35 Jeffrén · 40 Bartra · Entrenador Pep Guardiola
FC Barcelona 2010-111 V. Valdés · 2 Dani Alves · 3 Piqué · 5 Puyol · 6 Xavi · 7 Villa · 8 Iniesta · 9 Bojan · 10 Messi · 11 Jeffrén · 13 Pinto · 14 Mascherano · 15 Keita · 16 Busquets · 17 Pedro · 18 Milito · 19 Maxwell · 20 Afellay · 21 Adriano · 22 Abidal · 26 Fontàs · 27 Nolito · 28 Sergi Roberto · 30 Thiago · 32 Bartra · 34 Dos Santos · 37 Oriol Romeu · 40 Montoya · Entrenador Pep Guardiola
FC Barcelona 2011-121 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 13 Pinto · 14 Mascherano · 15 Keita · 16 Busquets · 17 Pedro · 19 Maxwell · 20 Afellay · 21 Adriano · 22 Abidal · 23 Cuenca · 24 Fontàs · 26 Muniesa · 27 Deulofeu · 28 Dos Santos · 30 Sergi Roberto · 32 Bartra · 35 Montoya · 37 Tello · Entrenador Pep Guardiola
FC Barcelona 2012-131 V. Valdés · 2 Dani Alves · 3 Piqué · 4 Cesc · 5 Puyol · 6 Xavi · 7 Villa · 8 Iniesta · 9 Alexis · 10 Messi · 11 Thiago · 12 Dos Santos · 13 Pinto · 14 Mascherano · 15 Bartra · 16 Busquets · 17 Pedro · 18 Jordi Alba · 19 Montoya · 21 Adriano · 22 Abidal · 25 Song · 27 Deulofeu · 28 Sergi Roberto · 37 Tello · Entrenador Tito Vilanova (J. 1-16 - J. 30-38) · Jordi Roura (J. 17-29)
FC Barcelona 2013-141 V. Valdés · 2 Montoya · 3 Piqué · 4 Cesc · 5 Puyol · 6 Xavi · 7 Pedro · 8 Iniesta · 9 Alexis · 10 Messi · 11 Neymar · 12 Dos Santos · 13 Pinto · 14 Mascherano · 15 Bartra · 16 Busquets · 17 Song · 18 Jordi Alba · 19 Afellay · 20 Tello · 21 Adriano · 22 Dani Alves · 24 Sergi Roberto · 28 Adama · 29 Dongou · Entrenador Tata Martino :
Víctor Valdés amb la selecció espanyola :
Selecció de futbol d'Espanya – Copa del Món de Futbol 2010
1 Casillas •
2 Albiol •
3 Piqué •
4 Marchena •
5 Puyol •
6 Iniesta •
7 Villa •
8 Xavi •
9 Torres •
10 Cesc •
11 Capdevila •
12 Valdés •
13 Mata •
14 Alonso •
15 Sergio Ramos •
16 Busquets •
17 Arbeloa •
18 Pedro •
19 Llorente •
20 Javi Martínez •
21 Silva •
22 Navas •
23 Reina •
Entrenador: Del Bosque
Selecció de futbol d'Espanya – Eurocopa 2012
1 Casillas •
2 Albiol •
3 Piqué •
4 Javi Martínez •
5 Juanfran •
6 Iniesta •
7 Pedro •
8 Xavi •
9 Torres •
10 Fàbregas •
11 Negredo •
12 Valdés •
13 Mata •
14 Alonso •
15 Sergio Ramos •
16 Busquets •
17 Arbeloa •
18 Alba •
19 Llorente •
20 Cazorla •
21 Silva •
22 Navas •
23 Reina •
Entrenador: Del Bosque
Selecció de futbol d'Espanya – Copa Confederacions 2013
1 Casillas (c) •
2 R. Albiol •
3 Piqué •
4 Martínez •
5 Azpilicueta •
6 Iniesta •
7 David Villa •
8 Xavi •
9 Torres •
10 Fàbregas •
11 Pedro •
12 Valdés •
13 Mata •
14 Soldado •
15 Ramos •
16 Busquets •
17 Arbeloa •
18 Alba •
19 Monreal •
20 S. Cazorla •
21 Silva •
22 Navas •
23 Reina •
Entrenador: Del Bosque :